Na temelju članka 80. Zakona o proračunu ("Narodne novine", broj 144/21) i članka 23. Pravilnika o polugodišnjem i godišnjem izvještaju o izvršenju proračuna i financijskog plana godišnji izvještaj o izvršenju proračuna sadrži i Izvještaj o danim zajmovima i potraživanjima po danim zajmovima

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA ŽUPANIJE I PRORAČUNSKIH KORISNIKA**

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **Vrsta danog zajma** | **Korisnik/Program /Namjena** | **Stanje na dan 31.12.2023.** | **Promet u 2024.** | **Stanje na dan 31.12.2024.** | **Nadležni upravni odjel** |
| 1. | Zajmovi poduzetnicima putem kreditnih institucija | Program kreditiranja poduzetničkih projekata žena i mladih - Privredna banka Zagreb d.d. | 92.803,56 | 1.083,70 | 91.719,86 | Upravni odjel za poduzetništvo turizam i more |
| 2. | Zajmovi poljoprivrednicima putem Hypo banke | Kreditna linija iz 2001 za unapređenje poljoprivrede | 19.351,81 | 0,00 | 19.351,81 | Upravni odjel za poljoprivredu i ruralni razvoj |
| 3. | Zajmovi trgovačkim društvima izvan javnog sektora | Krediti program Poduzetnik 2 | 185.806,30 | 0,00 | 185.806,30 | Upravni odjel za poduzetništvo turizam i more |

Izvještaj o danim zajmovima i potraživanjima po danim zajmovima iskazuje:

1. Potraživanja se odnose na plasirana, a neotplaćena sredstva po programu poticanja razvoja malog i srednjeg poduzetništva, a prema uputama i programu Ministarstva obrta, malog i srednjeg poduzetništva – 2003.
2. Kreditna linija iz 2001. godine realizirana je zajedničkim sredstvima Ministarstva poljoprivrede i Dubrovačko neretvanske županije u omjeru 80,23% : 19,77%. Jedna otvorena partije iz te linije odnosi se na fizičke osobu L.A. Poduzete su sve mjere osiguranja naplate sukladno potpisanom ugovoru i važećim Pravilnicima Ministarstva poljoprivrede i Ministarstva financija kao i sve radnje da do te naplate dođe. Od 2013. godine vodi se hipotekarna tužna u kojoj državu zastupa DORH kako bi se naplatilo potraživanje od L.A.
3. Dubrovačko-neretvanska županije je za potrebe provedbe Programa za poticanja razvoja malog gospodarstva – Kreditni program Poduzetnik 2, s Ministarstvom gospodarstva i održivog razvoja s poslovnim bankama potpisala Ugovor o poslovnoj suradnji za provedbu kreditnog programa Poduzetnik 2. Ugovori su potpisani s 3 poslovne banke Privredna banka Zagreb d.d., Raiffaisenbank Austria d.d. i OTP Banka Hrvatska d.d.. U svrhu provedbe kreditnog programa, uplaćen je garantni depozit, koji je u omjeru 1:20 formirao kreditni potencijal. Podjela sredstava garantnog depozita po poslovnim bankama temeljem knjigovodstvene evidencije je bila:

Privredna banka Zagreb d.d. – 1.197.518,77 HRK (povrat izvršen 31.12.2013.)

Raiffaisenbank Austria d.d. – 452.994,70 HRK (povrat izvršen 30.06.2009.)

OTP Banka Hrvatska d.d. – 1.399.957,57 HRK

Tijekom 2007. godine je došlo do problema s naplatom jednog od odobrenih kredita te je Banka, nakon što je aktivirala sve instrumente osiguranja, naplatila daljnja potraživanja po garantnom depozitu a čemu je obavijestila Dubrovačko-neretvansku županiju a sve po Ugovoru o poslovnoj suradnji na provedbi kreditnog programa Poduzetnik 2.

Prilikom pokretanja rješavanja spomenutih potraživanja od strane nadležnog upravnog odjela izvršiti će se eventualna usklađenja potraživanja.

U 2024. godini Županija nije evidentirala dane zajmove zbog nepostojanja istih.

Od proračunskih korisnika na danim zajmovima iznos od 8.131,63 € ima evidentiran Zavod za javno zdravstvo Dubrovačko neretvanske županije, a odnosi se na potraživanja po izvansudskim nagodbama iz prethodnih razdoblja.