Na temelju članka 80. Zakona o proračunu ("Narodne novine", broj 144/21) i članka 23. Pravilnika o polugodišnjem i godišnjem izvještaju o izvršenju proračuna i financijskog plana godišnji izvještaj o izvršenju proračuna sadrži i Izvještaj o zaduživanju na domaćem i stranom tržištu novca i kapitala.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA ŽUPANIJE I PRORAČUNSKIH KORISNIKA**

**1. ZADUŽIVANJE ŽUPANIJE**

Zbog ekonomskih posljedica uzrokovanih pandemijom koronavirusa COVID-19, Dubrovačko-neretvanska županija je u 2020. i u 2021. godini, temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/20) i Naputka o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/20), Izmjenama i dopunama Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini (NN br. 11/2021) i Odluke o dodjeli beskamatnog zajma jedinicama lokalne i područne (regionalne) samouprave uslijed pada prihoda u 2021. godini (NN br. 136/21), koristila beskamatne zajmove Ministarstva financija iz Državnog proračuna i to:

1. 1. Beskamatni zajam do visine poreza na dohodak i prireza porezu na dohodak čije je plaćanje

oslobođeno, odgođeno i/ili je odobrena obročna otplata u iznosu od 4.305.903,68 kuna s

rokom otplate najduže od godinu dana. Rok za povrat zajma je produžen do kraja 2027.

godine. Tijekom 2021. i 2022. godine otplaćeno je 1.500.166,83 kuna te je stanje ovog

zajma na 31.12.2022. godine iznosilo 2.805.736,85 kuna što preračunato po definiranom

tečaju konverzije od 7,53450 iznosi 372.385,27 €. U 2023. godini otplaćeno je 1.407,12 €

te stanje zajma na 31.12.2023. godine iznosi 370.978,15 €. U 2024. godini otplaćeno je

1,00 € te stanje zajma na 31.12.2024. godine iznosi 370.977,15 €.

1.2. Beskamatni zajam uslijed pada prihoda u 2020. godini u odnosu na 2019. godinu u iznosu

Od 6.900.000,00 kuna što preračunato po definiranom tečaju konverzije od 7,53450 iznosi

915.787,38 € s rokom otplate od tri godine od dana isplate sredstava zajma iz državnog

proračuna, odnosno do kraja 2023. godine. Rok za povrat zajma je produžen do kraja 2027.

godine.

1.3. Beskamatni zajam uslijed pada prihoda u 2021. godini u odnosu na 2019. godinu u iznosu

od 6.700.000,00 kuna što preračunato po definiranom tečaju konverzije od 7,53450 iznosi

889.242,82 € s rokom otplate od tri godine od dana isplate sredstava zajma iz državnog

proračuna, odnosno do kraja 2024. godine. Rok za povrat zajma je produžen do kraja 2027.

godine.

1.4. Na temelju naputka o izmjenama i dopunama naputka o načinu uplaćivanja prihoda

proračuna, obveznih doprinosa te prihoda za fninanciranje drugih javnih potreba propisano

je da ako na računu za uplatu i raspored poreza na dohodak nema dovoljno sredstava za

izvršenje naloga za povrat poreza na dohodak, nedostajuća sredstva za provedbu naloga

namiruju se na teret jedinstvenog računa državnog proračuna. Sredstva korištena za

izvršenje naloga za povrat namirena na teret jedinstvenog računa državnog proračuna

vraćaju se na jedinstveni račun državnog proračuna iz prvoga priljeva sredstava na račun za

uplatu i raspored poreza na dohodak. Povrat poreza po godišnjoj prijavi za 2023. godinu

započeo je 2. svibnja 2024. godine, stoga je u poslovnim knigama evidentiran i beskamatni

zajam s ove osnove, a koji je iznosio 792.101,30 €, te je u cijelosti namiren iz sljedećeg

priljeva.

**2. ZADUŽIVANJE PRORAČUNSKIH KORISNIKA ŽUPANIJE**

2.1. Dom zdravlja Korčula je temeljem suglasnosti Ministarstva zdravstva od 19.10.2020. godine

KLASA: 510-03/20-03/25, URBROJ: 534-05-1-1/4-20-05 nabavio Sustav za pripremu

demineralizirane vode Odjela za hemodijalizu u iznosu od 999.999,78 kuna. Nabava je

izvršena od trgovačkog društva KIRKOMERC d.o.o. za vanjsku i unutarnju trgovinu na veliko

Zagreb putem zajma s rokom otplate 5 godina, u 5 jednakih godišnjih rata od 200.000,00

kuna. U 2022. godini otplaćeno je 200.000,00 kuna, te je stanje na 31.12.2022. godine

iznosilo 399.999,78 kuna što preračunato po definiranom tečaju konverzije od 7,53450

iznosi 53.089,09 €. U 2023. godini otplaćena je 4. rata koja iznosi 26.544,59 €. Do kraja

2023. godine otplaćeno je ukupno 106.78,24 €. Stanje navedene obveze na 31.12.2023.

godine je 26.544,59 € i dospijeva 30.4.2024. godine. U travnju 2024. godine otplaćena je

5. rata koja je iznosila 26.544,50 €. Time je robni zajam za Sustav za pripremu

demineralizirane vode Odjela za hemodijalizu u cijelosti otplaćen.

2.2. Dom zdravlja Dr. Ante Franulovića Vela Luka je temeljem suglasnosti Županijske skupštine

od 13. prosinca 2023. godine KLASA:500-01/23-01/22, URBROJ:2117-04-23-6 i suglasnosti

Ministarstva zdravstva od 22. prosinca 2023. godine KLASA:510-01/23-03/108

Ur.br.:534-05-1-1/5-23-05 nabavio gastroenterološkistup sa videogastroskopom i

videokolonoskopom u iznosu od 114.987,50 €. Nabava je izvršena od tvrtke MEDIC d.o.o. u

postupku javne nabave male vrijednosti. Plaćanje navedene opreme je odrađeno putem

kredita Hrvatske poštanske banke s kojom je potpisan Ugovor o dugoročnom kreditu broj

51/2024-DPVPJS. Dana 27.5.2024. kredit je zaprimljen te je plaćen račun dobavljaču. Kredit

će se otplaćivati kroz decentralizirana sredstva kroz 5 jednakih anuiteta. Prva rata u iznosu

od 22.997,50 € je podmirena.

2.3. Turistička i ugostiteljska školu Dubrovnik 12. listopada 2022. godine potpisala je s

Privrednom bankom Zagreb ugovor o dugoročnom kreditu na iznos od 15.000.000,00

kuna što preračunato po definiranom tečaju konverzije od 7,53450 iznosi 1.990.842,13 €.

Sredstva po ugovoru su namijenjena rješavanju likvidnosti EU projekta Regionalni centar

kompetentnosti u sektoru turizma i ugostiteljstva sa rokom dospijeća 31. svibnja 2024.

godine uz fiksnu kamatnu stopu od 1,40% na iskorištena sredstva. Sa korištenjem

sredstava po ovom kreditu se počelo tek u 2023. godini i na dan 31.12.2023. godine

iskorišten je cjelokupan iznos kredita. Kredit je u cijelosti vraćen 29.05.2024. godine.

Iznos vraćene glavnice je 1.990.842,13 € i kamata 30.611,92 €.